Lettsindighetens skole

Lettsindighetens skole (orig. Synthetic Sin) er en amerikansk stumfilm-komedie fra 1929, regissert av William A. Seiter.

Handling 
Den berømte dramatikeren Donald Anthony vender hjem til Magnolia Gap, Virginia, hvor han frir til Betty Fairfax. Hun godtar ekteskapsforslaget hans, og han tilbyr henne hovedrollen i hans neste skuespill. Men stykket blir snart en katastrofe. Donald forteller Betty at hun er uegnet for rollen, fordi hun er alt for lite sofistikert og at rollen krever en skuespiller med mer livserfaring.

Betty blir deretter værende i New York, i et dårlig nabolag hvor forskjellige gangstere herjer. Når Donald kommer for å besøke henne, kaster gangsterne ham ut. Det oppstår snart en skuddveksling, og i den resulterende forvirringen klarer Donald å redde Betty. Deretter gir Betty opp drømmene om å bli berømt på teater-scenen, og hun vier seg heller til et liv sammen med Donald.

Skuespillere 
 Colleen Moore - Betty Fairfax
 Antonio Moreno - Donald Anthony
 Edythe Chapman - Mrs. Fairfax
 Kathryn McGuire - Margery Fairfax
 Gertrude Howard - Cassie
 Gertrude Astor - Sheila Kelly
 Ray Turner - Sam
 Montagu Love - Brandy Mulane

Referanser

Eksterne lenker 

Stumfilmer fra USA
Filmer fra 1929